Ant-Man and the Wasp: Quantumania

**Ant-Man and the Wasp: Quantumania** on vuonna 2023 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoihin Scott Lang / Muurahaismies sekä Hope van Dyne / Ampiainen. Se on jatko-osa elokuville *[[Ant-Man]]* (2015) ja *[[Ant-Man and the Wasp]]* (2018), Marvel Cinematic Universen (MCU) 31. elokuva sekä viidenneen vaiheen ensimmäinen elokuva. Elokuvan ohjasi Peyton Reed ja käsikirjoitti Jeff Loveness. Elokuvan pääosissa ovat Paul Rudd, Evangeline Lilly, Jonathan Majors, Michelle Pfeiffer, Michael Douglas, Kathryn Newton, David Dastmalchian, William Jackson Harper, Katy O’Brian ja Bill Murray. Elokuvassa Scott Lang ja Hope van Dyne joutuvat perheineen kvanttimaailmaan, missä he kohtaavat Kang Valloittajan.

Kolmannen *Ant-Man*-elokuvan toteuttaminen vahvistettiin jo marraskuussa 2019, kuten myös Reedin paluu ohjaajaksi ja Ruddin paluu pääosan esittäjäksi. Loveness palkattiin käsikirjoittajaksi huhtikuussa 2020. Elokuvan virallinen nimi ja muut näyttelijät paljastettiin joulukuussa 2020, Disneyn Investor Day -virtuaalitapahtumassa. Esikuvaukset alkoivat Turkissa helmikuussa 2021 ja varsinaiset kuvaukset alkoivat Buckinghamshiressa heinäkuun 2021 lopulla. Kuvaukset päättyivät marraskuussa 2021.

*Ant-Man and the Wasp: Quantumania* sai maailmanensi-iltansa Regency Village Theatressa, Los Angelesissa, 6. helmikuuta 2023. Elokuvateattereihin se ilmestyi Suomessa 15. helmikuuta 2023 ja Yhdysvalloissa 17. helmikuuta 2023. Elokuva sai sekalaisen vastaanoton, kriitikoiden kehuessa näyttelijöiden (erityisesti Ruddin, Majorsin ja Pfeifferin) roolisuorituksia, musiikkia ja visuaalisia näkymiä, mutta kritisoidessa elokuvan tarinaa, käsikirjoitusta ja juonen tahtia.

## Juoni
Ollessaan vielä vankina kvanttimaailmassa, Janet van Dyne kohtasi sinne itsekin vangiksi jääneen miehen nimeltä Kang. Mutta auttaessaan korjaamaan Kangin alusta ja hänen huippukehittyneitä laitteitaan, Janet näki näkynä Kangin todelliset aikeet: valloittaa tai tuhota multiversumissa olevia vaihtoehtoisia aikajanoja. Hän käytti suurennuslevykettä kasvattaakseen Kangin aluksen multiversaalisen moottoriytimen jättikokoon, jotta Kang ei voisi käyttää sitä.

Nykyhetkessä, noin kolme vuotta viimeisen Thanosta vastaan käydyn taistelun jälkeen, Scott Langista on tullut menestyvä muistelmakirjailija, ja Hope van Dyne johtaa Pym van Dyne-säätiötä, jossa hän käyttää isänsä, Hank Pymin, kehittämiä Pym-hiukkasia innovaatio- ja hyväntekeväisyystarkoituksiin. Scottin tytär Cassie on ryhtynyt poliittiseksi aktivistiksi ja joutunut vankilaan, mistä Scott vapauttaa hänet maksamalla takuut. Vieraillessaan Pymin ja Janetin luona, Cassie paljasti opiskelleensa viime vuosien aikana Pymin teknologiaa, suunnitelleensa itselleen oman puvun, sekä rakentaneensa yhdessä Hopen ja Pymin kanssa kvanttisatelliitin, joka lähetti signaaleja mahdollisille muille kvanttimaailmassa vankina oleville henkilöille. Kauhistunut Janet yrittää sammuttaa laitteen, mutta signaali vastaanotetaan ja laite vetää Scottin, Hopen, Cassien, Janetin ja Pymin väkisin kvanttimaailmaan. Scott ja Cassie kohtaavat paikallisia vapaustaistelijoita, jotka kapinoivat Kangia vastaan, kutsuen häntä ”Valloittajaksi”. Hope, Janet ja Pym puolestaan matkustavat etsimään Krylaria, Janetin liittolaista.

Hope, Janet ja Pym saapuvat kaupunkiin, missä Krylar tapaa heidät. Hän oli kuitenkin liittoutunut Kangin kanssa, ja saanut tältä aseman kaupungin lordina. Kolmikko pakenee paikalta Krylarin aluksella, missä Janet kertoo miehelleen ja tyttärelleen totuuden menneisyydestään Kangin kanssa. Sillä välin Scott ja Cassie kuulevat vapaustaistelijoiden johtajalta, Jentorralta, kuinka Janetin lähdettyä kvanttimaailmasta, Kang oli käyttänyt ehjäksi jäämäänsä teknologiaa valloittaakseen kvanttimaailman ja rakentaakseen kvanttinauteista koostuvan armeijan sekä sotalaivaston. Pian Jentorran kertomuksen jälkeen, kvanttinautit hyökkäävät vapaustaistelijoiden kimppuun komentajanaan MODOK (*Mekaaninen Olento, jonka Design On Kuolema*), joka paljastuu taistelusta Scottin kanssa vuosia sitten hengissä selvinneeksi Darren Crossiksi. Cross ja kvanttinautit saavat Scottin, Cassien ja Jentorran vangittua, ja vievät heidät Kangin luokse.

Kang tapaa Scottin ja Cassien, ja paljastaa näille kuinka hänen omat tuhannet varianttinsa olivat karkottaneet hänet kvanttimaailmaan, ja väittää haluavansa valloittaa multiversumin vain estääkseen varianttien omat aikeet. Hän uhkailee Cassien henkeä suostutellakseen Scottin matkustamaan moottoriytimen luokse ja kutistamaan sen kutistuslevykkeillä normaalikokoonsa. Matkan aikana Scott joutuu todennäköisyysmyrskyyn, joka irtaannuttaa hänestä useita eri variantteja, joiden keskelle hän melkein hukkuu. Hope havaitsee Scottin signaalin, ja sukeltaa todennäköisyysmyrskyyn pelastamaan Scottin sekä auttamaan ytimen kutistamisessa. Kang kuitenkin pettää lupauksensa Cassien vapauttamisesta, vangitsee Janetin ja tuhoaa Pymin ohjaaman Krylarin aluksen. Kvanttimaailman vaikutuksesta hyperälykkäiksi kehittyneet muurahaiset pelastavat Pymin, joka auttaa Scottia ja Hopea matkustamaan takaisin kohti Kangin tukikohtaa.

Cassie vapauttaa Jentorran ja he rohkaisevat vapaustaistelijoita saapumaan kaupunkiin ja aloittamaan massiivisen taistelun Kangin armeijaa vastaan. Cassie suostuttelemana Cross kääntyy Kangia vastaan ja uhraa itsensä. Lopulta Pymin muurahaiset saapuvat myös avuksi, tuhoten suuren osan kvanttinauteista ja vaurioittaen Kangin haarniskaa. Janet korjaa moottoriytimen ja pakenee Pymin, Hopen ja Cassien kanssa Maahan. Kang kamppailee Scottin kanssa Maahan pääsystä, mutta Hope palaa kvanttimaailmaan ja yhdessä Scottin kanssa tuhoaa ytimen, joka myös imee Kangin sisäänsä. Cassie avaa Scottille ja Hopelle uuden portaalin, jolloin he pääsevät palaamaan vanhaan elämäänsä. Scott kuitenkin hetkellisesti miettii Kangin aiempia varoituksia, ja että olisiko tämän päihittämisellä kauheita seurauksia.

Lopputekstien välissä näytetyssä kohtauksessa, lukuisat yhteen kokoontuneet Kangin variantit, ja näiden johtaja Immortus, ovat kuulleet ”Valloittajan” häviöstä, ja huolestuneina Maan-616 sankareiden tulemisesta yhä tietoisemmiksi multiversumin salaisuuksista, he alkavat suunnitella vastatoimia. Lopputekstien jälkeen näytetyssä kohtauksessa Loki ja Mobius M. Mobius ovat matkustaneet vuoteen 1893, missä he tarkkailevat Kangin varianttia nimeltä Victor Timely.

## Näyttelijät

Majors tekee myös cameon lukuisina muina Kangin variantteina, mukaan lukien Immortuksena, Rama-Tutina ja Vartijana, sekä 1800-luvulla eläneenä varianttina Victor Timelysta.

## Tuotanto
### Kehitys
Ennen *[[Ant-Man and the Wasp]]in* (2018) ensi-iltaa, ohjaaja Peyton Reed sanoi, että oli elementtejä, joita hän halusi jättää mahdolliseen kolmanteen elokuvaan. Hän korosti erityisesti kvanttimaailmaa, joka esiteltiin *[[Ant-Man]]issä* (2015) ja jota tutkittiin vielä enemmän elokuvassa *Ant-Man and the Waspissa*. Reed sanoi, että he olivat edellisissä elokuvissa ”vasta upottaneet varpaansa siihen”. Reed lisäsi olevan Marvel Studiosin kanssa toiveikas kolmannen elokuvan toteutumisesta ja että he olivat keskustelleet jatko-osan mahdollisista tarinaelementeistä.

Helmikuussa Hank Pymin näyttelijä Michael Douglas vahvisti käyneensä keskusteluita siitä, mihin aikaan *Ant-Man and the Waspin* jatko-osa sijoittuisi, vaikka Evangeline Lilly ei ollut vielä kuullut oman hahmonsa, Hope van Dynen / Ampiaisen, tulevaisuudesta elokuvan ** (2019) tapahtumien jälkeen. Lilly totesi ”Hopen tarinan olevan keskivaiheessa. En näe hänen matkansa olevan vielä lähelläkään loppua.” Lokakuussa Michelle Pfeiffer ilmaisi halunsa palata Janet van Dynen rooliin. Kun Marvel Studios johtajalta Kevin Feigelta kysyttiin Paul Ruddin hahmon, Scott Lang / Muurahaismiehen, tulevaisuudesta Marvel Cinematic Universessa (MCU) *Endgamen* tapahtumien jälkeen, hän vastasi, että elokuvan loppu ”oli tarkoituksella järjestellyt shakkinappuloita” siten, että jotkut ”otettiin pois laudalta” ja toiset, kuten Muurahaismies, ”ovat yhä [laudalla, joten] ei voi tietää”. Kun Ruddilta kysyttiin palaisiko hän rooliinsa joko kolmannessa *Ant-Man*-elokuvassa vaiko toisen sankarin MCU-elokuvassa, hän sanoi, että molemmista vaihtoehdoista oli keskusteltu.

Reed virallisesti sitoutui kolmannen *Ant-Man*-elokuvan ohjaajaksi marraskuussa 2019. Ruddin vahvistettiin palaavan Scott Langin rooliin, ja Lillyn ja Douglasin odotettiin palaavan Hope van Dynen ja Hak Pymin rooleihin. Kuvausten odotettiin alkavan tammikuussa 2021 ja elokuvan saavan ensi-iltansa vuonna 2022. Alun perin Marvel oli kiinnostunut uusien ohjaajien tuomisesta ja antavan heidän tehdä hahmoista omat versionsa, mutta Reed palkattiin lopulta uudelleen, koska Marvelin johtajien mielestä hänellä oli ”oikea ote *Ant-Man*-universumiin”, ja he halusivat nähdä hänen palaavan tekemään trilogiansa loppuun. Jeff Loveness palkattiin huhtikuussa 2020 käsikirjoittajaksi, kun suurin osa muista Hollywood-tuotannoista oli keskeytynyt muutamaksi kuukaudeksi koronaviruspandemian vuoksi. Pandemian vuoksi ei ollut täysin selvää, että milloin tuotanto alkaisi. Elokuussa 2020 Reed vahvisti, että elokuvan toteutus jatkui pandemian huolimatta. Hän sanoi, että Lillyllä olisi yhä yhtä tärkeä rooli elokuvassa kuin Ruddilla, koska hänellä oli ”erittäin tärkeä rooli”, vaikka aiemmin oli huhuttu, että Lillyn rooli tulisi olemaan pienempi hänen pandemiaa koskevien kontroversiaalien kommenttiensa vuoksi. Reed lisäsi, että tarina oli saatu ”keksittyä”, vaikka ”mitään virallista ei vielä [ollut]”, ja sanoi kolmannen elokuvan olevan ”suurempi ja rönsyilevämpi kuin kaksi edellistä, joilla oli hyvin erilainen visuaalinen malli”.

### Esituotanto
Syyskuussa 2020 Jonathan Majors valittiin elokuvaan näyttelemään tärkeää roolia, jonka raportoitiin olevan Kang Valloittaja, ja marraskuussa ilmoitettiin, että tuotanto alkaisi vuoden 2021 alussa. Seuraavan kuukauden aikana Pfeiffer vahvisti palaavansa rooliinsa ja että elokuva saisi ensi-iltansa vuonna 2022. Disneyn Investor Day -virtuaalitapahtumassa Feige paljasti elokuvan viralliseksi nimeksi *Ant-Man and the Wasp: Quantumania*, vahvisti Ruddin, Lillyn, Douglasin ja Pfeifferin paluut rooleihinsa, vahvisti Majorsin roolin Kang Valloittajana, ja paljasti Kathryn Newtonin liittyneen elokuvaan Cassie Langin uudeksi näyttelijäksi. Emma Fuhrmann, joka näytteli Cassie Langia *Avengers: Endgamessä*, oli pettynyt siitä, että Newton korvasi hänet, ja toivoi voivansa olla mukana MCU:ssa tulevaisuudessa tavalla tai toisella. Myöhemmin saman kuukauden aikana Loveness paljasti saaneensa valmiiksi ensimmäisen käsikirjoitusluonnoksen ja sanoi Marvelin käyttäneen koronaviruspandemiaa ”tehdäkseen jotain uutta ja outoa” elokuvan suhteen. Pfeiffer ja Douglas vihjailivat kumpikin, että elokuva saisi ensi-iltansa jo vuoden 2022 aikana.

### Kuvaukset
4. helmikuuta 2021 Turkin kulttuuri- ja matkailuministeri Mehmet Ersoy ilmoitti elokuvan esikuvausten alkaneen Kappadokian alueella, tuotannon tullessa sijoittumaan myös muuallekin päin Turkkia. Myöhemmin saman kuukauden aikana Lilly vihjaili varsinaisten kuvausten alkavan kesällä 2021. Maaliskuun alussa paljastettiin, että Tip ”T.I.” Harris ei tulisi palaamaan Daven rooliin kahdesta ensimmäisestä *Ant-Man*-elokuvasta. *[[The Hollywood Reporter]]* huomautti, että vaikka Luisin, Daven ja Kurtin odotettiin palaavan, käsikirjoitus ei ollut velä täysin valmis, ja suunnitelmat hahmojen esiintymisille voivat vielä muuttua. *[[Variety]]* lisäsi, ettei Harrisin koskaan ollut tarkoitus palata, johtuen häneen ja hänen vaimoonsa Tameka Cottleen kohdistuvista seksuaalisen ahdistelun syytöksistä. Toukokuun 2021 alussa Marvel julkisti elokuvan ensi-iltapäivämääräksi 17. helmikuuta 2023. Kesäkuussa Rudd ja Douglas matkustivat Englantiin valmistautuakseen kuvauksiin. Sisätilakohtauksia on kuvattu kesäkuun aikana San Franciscon keskustassa sekä keskuspoliisilaitoksen sisätiloissa.

Varsinaiset kuvaukset alkoivat Pinewood Studiosin tiloissa, Buckinghamshiressa, 26. heinäkuuta 2021. Industrial Light & Magicin StageCraft-virtuaalituotantoteknologiaa, jota Reed käytti ohjatessaan myös kaksi *[[Tähtien sota]]an* sijoittuvan Disney+-sarjan *[[The Mandalorian]]* jaksoista, tullaan myös käyttämään tässä elokuvassa. Elokuvan tuotanto viivästyi tammikuulta 2021 koronaviruspandemian vuoksi. Will Htay työskenteli elokuvan tuotantosuunnittelijana. Lokakuussa 2021 elokuvan ensi-ilta siirrettiin heinäkuulle 2023. Myöhemmin saman kuukauden aikana Bill Murray paljasti näyttelevänsä elokuvassa tuntematonta roolia. Kuvaukset päättyivät marraskuussa 2021. Kuvausten odotettiin sijoittuvan myös Atlantaan, sekä vuoden 2022 aikana myös San Franciscoon.

### Jälkituotanto
Huhtikuussa 2022 elokuvan ensi-ilta palautettiin takaisin helmikuulle 2023, kun se vaihtoi paikkaa *[[The Marvels]]in* ensi-illan kanssa, johtuen siitä, että *Quantumanian* tuotanto oli edennyt pidemmälle. Syyskuussa 2022, D23 Expo -messuilla, Randall Parkin vahvistettiin palaavan Jimmy Woon rooliin. Feige kutsui elokuvan tarinaa ”suoraksi linjaksi” MCU:n viidenteen vaiheeseen ja , jota siihen aikaan työstettiin nimellä *Avengers: The Kang Dynasty*. Saman kuukauden aikana Gregg Turkingtonin paljastettiin palaavan näyttelemään Dalea, Scottin entistä työnantajaa Baskin-Robbinsissa *Ant-Manistä*. Lokakuussa 2022 paljastettiin, että myös William Jackson Harper näyttelee elokuvassa. Marraskuussa Katy O'Brianin paljastettiin myös esiintyvän elokuvassa. Myös David Dastmalchianin, joka näytteli Kurt Goreshteria kahdessa ensimmäisessä elokuvassa, paljastettiin näyttelevän *Quantumaniassa*, vaikka hän oli aiemmin väittänyt, ettei ole mukana. Tammikuussa 2023 Dastmalchianin, Harperin, O’Brianin ja Murrayn paljastettiin näyttelevän Vebiä, Quazia, vapaustaistelija Jentorraa ja lordi Krylaria. Lisäksi Corey Stoll palasi *Ant-Manistä* näyttelemään Darren Crossia, josta oli kvanttimaailmassa tullut MODOK. Adam Gerstel ja Laura Jennings toimivat elokuvan leikkaajina, kun taas Jesse James Chisholm oli visuaalisten efektien päävalvoja.

## Musiikki
Christophe Beck paljastettiin heinäkuussa 2022 sarjan säveltäjäksi. Beck on säveltänyt musiikin myös kahteen ensimmäiseen *Ant-Man*-elokuvaan sekä MCU:n Disney+-sarjoihin *[[WandaVision]]* (2021) ja *[[Hawkeye (minisarja)|Hawkeye]]* (2021). Hollywood Records ja Marvel Music julkaisivat elokuvan soundtrackin digitaalisesti 15. helmikuuta 2023. Sen ensimmäinen ääniraita, ”Theme from *Quantumania*”, julkaistiin digitaalisena singlenä 12. helmikuuta.

## Julkaisu
*Ant-Man and the Wasp: Quantumania* sai ensiesityksensä Regency Village Theatressa, Los Angelesissa, 6. helmikuuta 2023. Teatteriensi-iltansa elokuva sai Suomessa 15. helmikuuta 2023 ja Yhdysvalloissa 17. helmikuuta 2023. Sen ensi-ilta vaihdettiin välissä päivämäärälle 28. heinäkuuta 2023, mutta huhtikuussa 2022 elokuvan ensi-iltapäivämäärä palautettiin takaisin helmikuulle 2023, kun se vaihtoi paikkaa *[[The Marvels]]in* (2023) kanssa.

## Tulevaisuus
Helmikuussa 2023, Douglas sanoi olevansa kiinnostunut neljänteen elokuvaan palaamisesta, mikäli Pym kuolisi siinä. Broussard sanoi helmikuussa 2023 alkaneensa keskustella neljännestä elokuvasta Feigen ja Reedin kanssa. Douglas sanoi olevansa kiinnostunut neljänteen elokuvaan palaamisesta, mikäli Pym kuolisi siinä, mutta sanoi myöhemmin huhtikuussa 2024, ettei uskonut tulevansa näyttäytymään” neljännessä elokuvassa, koska oli aikoinaan pyytänyt, että Pym kuolisi *Quantumaniassa*, ja olleensa pettynyt, ettei niin käynyt.

## Huomioita

## Lähteet

## Aiheesta muualla
* 
*Elokuvan traileri YouTubessa